Sandhi - Wikipedia

# Sandhi

### Diwar Wikipedia, an holloueziadur digor

Skrivet eo ar pennad-mañ e Peurunvan

Graet e vez sandhi (ger sañskritek a sinifi « liamm ») gant ar yezhadurourien (da heul re India) eus kemmadurioù fonetek a c'hoarvez gant ar soniadoù e degouezhioù 'zo. Arabat kemmeskañ ar c'hemmadurioù a c'hoarvez e brezhoneg hag e yezhoù all diwar abegoù yezhadurel hag ar sandhioù a c'hoarvez diwar abegoù fonetikel.

Pa c'hoarvez ar sandhioù e penn kentañ pe e dibenn ar gerioù e vez graet diavaez anezho ha pa c'hoarvezont e diabarzh ar gerioù e vez graet diabarzh anezho.

## [kemmañ] Sandhioù sañskritek

Renablet ha studiet pizh e oa bet ar sandhioù sañskritek hag ar reolennoù a ren anezho abaoe ouzhpenn 2500 vloaz 'zo e yezhadur Pānini (astādhyāyī). Lod anezho a zo heñvel e brezhoneg hag e sañskriteg.

## [kemmañ] Sandhioù brezhonek

### [kemmañ] Sandhioù diavaez

- Pa vez heuliet kensonenn dibenn ur ger gant ur vogalenn e teu ar gensonenn-se da vezañ mouezhiet:
  - "Ramp eo" a vez distaget "ramb eo";
  - "Mat eo" a vez distaget "Mad eo";
  - "Plijus eo" a vez distaget "Plijuz eo".

- E degouezhioù 'zo e c'hell div gensonenn kichen-ha-kichen kaletaat (dont da vezañ divouezh):
  - "Pemp bloaz" a vez distaget "Pemp ploaz";
  - "Me gav din" a vez distaget "Me gaf tin".

### [kemmañ] Sandhioù diabarzh

Gallout a reer kavout sandhioù diabarzh e brezhoneg pa vez savet gerioù diwar meur a elfenn, ur rakger hag ur wrizienn da skouer.
Skouerioù:

- "en" + "penn" a ro "empenn". Dirak ar gensonenn-weuz p eo deuet ar gensonenn-dant n da vezañ ar gensonenn-weuz m.
- "pred" + "ti" a ro "preti". Dirak ar gensonenn zivouezh t eo deuet ar gensonenn mouezhiet d da vezañ divouezh t, ha kendeuzet eo bet an daou t.

## [kemmañ] Sandhioù tonenn

Sandhioù a c'hell c'hoarvezout gant tonennoù daou c'her kichen-ha-kichen. Graet e vez sandhioù tonenn anezho.

Adtapet diwar "http://br.wikipedia.org../../../s/a/n/Sandhi.html"

Rummadoù ar bajenn: Fonetik | Yezhoniezh | Pennad e Peurunvan

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Česky
- Deutsch
- English
- Suomi
- Français
- Galego
- Bahasa Indonesia
- 日本語
- Ripoarisch
- Nederlands
- Русский
- ไทย
- 中文